[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.9.2008

COM(2008) 557 végleges

Javaslat

AZ EURÓPAI PARLAMENT ÉS A TANÁCS HATÁROZATA

az EU Szolidaritási Alapjának igénybevételéről

(előterjesztő: a Bizottság)

INDOKOLÁS

A 2006. május 17-i intézményközi megállapodás[1] az Európai Unió Szolidaritási Alapjának igénybevételét rugalmassági mechanizmuson keresztül évi 1 milliárd eurós felső határig engedélyezi, a pénzügyi keret megfelelő fejezeteinek felső határát túllépve. Az Alapból való támogathatóság részletes feltételeit a 2012/2002/EK tanácsi rendelet[2] tartalmazza.

A Martinique és Guadeloupe területét 2007 augusztusában sújtó Dean hurrikánt követően Franciaország által az Alapból származó támogatásra benyújtott kérelem alapján az okozott károk becsült teljes összege a következő:

(EUR) |

Közvetlen kár | Küszöbérték | 2,5 %-on alapuló összeg | 6 %-on alapuló összeg | A javasolt támogatás teljes összege |

Franciaország/Guadeloupe és Martinique, Dean hurrikán | 511 200 000 | 3 266 629 000 | 12 780 000 | 0 | 12 780 000 |

Összesen | 12 780 000 |

A kérelem[3] felülvizsgálatának fényében, valamint figyelembe véve az Alapból nyújtható maximális támogatást és annak lehetőségét, hogy az előirányzatok átcsoportosíthatók a többletkiadást igénylő fejezeten belül, a Bizottság javasolja az Európai Unió Szolidaritási Alapjának igénybevételét 12 780 000 eurónyi összegig, amelyet a pénzügyi keret 3b. fejezetébe allokálnak.

Az Alapból történő ezen forrásallokációs javaslat révén a Bizottság a 2006. május 17-i intézményközi megállapodás 26. pontjával összhangban kezdeményezi az egyszerűsített háromoldalú eljárást, hogy biztosítsa a költségvetési hatóság két ágának egyetértését az Alap igénybevételének szükségességét és az igényelt összegeket illetően. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrásmobilizációs javaslattervezet ügyében, hogy szándékáról értesítse a másik ágat és a Bizottságot.

A költségvetési hatóság bármelyik ágának ellenzése esetén hivatalos háromoldalú egyeztetést kell kezdeményezni.

A Bizottság benyújtja a költségvetés-módosítás előzetes tervezetét annak érdekében, hogy a specifikus kötelezettségvállalási és kifizetési előirányzatokat bevezessék a 2008. évi költségvetésbe, kedvezményezett országok szerinti bontásban, a 2006. május 17-i intézményközi megállapodás 26. pontjában foglaltaknak megfelelően.

Javaslat

AZ EURÓPAI PARLAMENT ÉS A TANÁCS HATÁROZATA

az EU Szolidaritási Alapjának igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 26. pontjára,

tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[5],

tekintettel a Bizottság javaslatára[6],

mivel:

(1) Az Európai Unió Szolidaritási Alapot (a továbbiakban: Alap) hozott létre, hogy a csapások által sújtott régiók lakosságával szemben szolidaritását kifejezze.

(2) A 2006. május 17-i intézményközi megállapodás az Alap igénybevételét évi 1 milliárd eurós felső határig engedélyezi.

(3) A 2012/2002/EK rendelet tartalmazza azon rendelkezéseket, melyek révén az Alap igénybe vehető.

(4) Franciaország a 2007. augusztusi Dean hurrikán okozta csapásra vonatkozóan kérelmet nyújtott be az Alap igénybevételére.

A KÖVETKEZŐKÉPPEN HATÁROZOTT:

1. cikk

Az Európai Unió Szolidaritási Alapjából az Európai Unió 2008-as pénzügyi évre szóló általános költségvetése vonatkozásában 12 780 000 EUR összeget vesznek igénybe kötelezettségvállalási és kifizetési előirányzatok formájában.

2. cikk

Ezt a határozatot közzé kell tenni az Európai Unió Hivatalos Lapjában .

Kelt Brüsszelben,

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL L 311., 2002.11.14., 3. o.

[3] A Martinique és Guadeloupe területét 2007 augusztusában sújtó Dean hurrikánt követően Franciaország által a Bizottság elé terjesztett SEC(2008)2406 közlemény az Európai Unió Szolidaritási Alapjának igénybevételére irányuló kérelemről.

[4] HL C 139., 2006.6.14., 1. o.

[5] HL L 311., 2002.11.14., 3. o.

[6] HL C […], […], […]. o.